Tο **2ο Βαλκανικό Κύπελλο Εθνών Ποδοσφαίρου 1932** (στην ουσία 3ο, καθώς προηγήθηκε ένα ανεπίσημο το 1931) διεξήχθη στο Βελιγράδι της ενιαίας Γιουγκοσλαβίας από τις 26 Ιουνίου έως τις 3 Ιουλίου 1932. Μετείχαν τέσσερις χώρες και νικήτρια αναδείχθηκε η **εθνική Βουλγαρίας**.

Η διοργάνωση
------------

Στο δεύτερο Βαλκανικό Κύπελλο έλαβαν μέρος τα 4 από τα 6 (τότε) κράτη των Βαλκανίων, τα ίδια με το πρώτο του 1929-31. Δεν δήλωσαν συμμετοχή η Αλβανία και η Τουρκία, όπως άλλωστε σε όλα τα Κύπελλα της προπολεμικής περιόδου με εξαίρεση την Τουρκία που μετείχε στο εκτός σειράς Κύπελλο του 1931.

Εφαρμόστηκε το νέο σύστημα διεξαγωγής που είχε εισαχθεί στο προαναφερόμενο ανεπίσημο. Οι ομάδες αγωνίστηκαν στο Βελιγράδι σε ενιαίο όμιλο και μονές συναντήσεις με βαθμολογία 2-1-0. Η διοργάνωση ολοκληρώθηκε σε οκτώ μόλις ημέρες (Κυριακή με Κυριακή).

Οι έξι αναμετρήσεις πραγματοποιήθηκαν στο στάδιο Μπεογκράτσκι (έδρα του ομώνυμου συλλόγου, σήμερα ΟΦΚ Βελιγραδίου) με πέντε διαφορετικούς διαιτητές από τις συμμετέχουσες χώρες, οι δύο εκ των οποίων Ρουμάνοι. Ο Σταύρος Χατζόπουλος διατήτευσε δύο παιχνίδια της γηπεδούχου Γιουγκοσλαβίας, εκτός βέβαια από εκείνο με αντίπαλο την Ελλάδα.

Η βαθμολογία
------------

| Εθνική ομάδα | Αγώνες | Νίκες | Ισοπ. | Ήττες | Τέρματα | Βαθμοί |
| --- | --- | --- | --- | --- | --- | --- |
|  Βουλγαρία | 3 | 3 | 0 | 0 | 07–02 | 6 |
|  Γιουγκοσλαβία | 3 | 2 | 0 | 1 | 12–05 | 4 |
|  Ρουμανία | 3 | 1 | 0 | 2 | 04–05 | 2 |
|  Ελλάδα | 3 | 0 | 0 | 3 | 01–12 | 0 |

*Βαθμολογικό σύστημα: 2–1–0*

Τα αποτελέσματα
---------------

| Ημερομηνία | Θεατές | Αγώνας | Σκορ |
| --- | --- | --- | --- |
| Κυριακή, 26 Ιουνίου 1932 | 05.000 | 0Βουλγαρία - Ρουμανία | 2-0 |
| Κυριακή, 26 Ιουνίου 1932 | 10.000 | 0Γιουγκοσλαβία - Ελλάδα | 7-1 |
| Τρίτη, 28 Ιουνίου 1932 | 02.500 | 0Ρουμανία - Ελλάδα | 3-0 |
| **Πέμπτη, 30 Ιουνίου 1932** | 06.000 | 0**Γιουγκοσλαβία-Βουλγαρία** | **2-3** |
| Σάββατο, 2 Ιουλίου 1932 | 03.500 | 0Βουλγαρία - Ελλάδα | 2-0 |
| Κυριακή, 3 Ιουλίου 1932 | 08.000 | 0Γιουγκοσλαβία - Ρουμανία | 3-1 |

Η κορυφή της κατάταξης κρίθηκε ουσιαστικά την Πέμπτη στον αγώνα Βουλγαρίας-Γιουγκοσλαβίας (αμφότεροι είχαν νικήσει κατά την έναρξη). Οι Βούλγαροι αιφνιδίασαν τους οικοδεσπότες. Προηγήθηκαν 3-0 στο 47' και δεν απειλήθηκαν παρά μόνο κατά το τελευταίο 6λεπτο. Έπειτα από τη νέα τους νίκη, χρειάζονταν απλά μία ισοπαλία εναντίον των Ελλήνων. Οι τελευταίοι ήταν απογοητευμένοι από τις δύο ήττες και ειδικά από το 1-7 από τους Γιουγκοσλάβους. Στο ματς αυτό το αρχικό τους προβάδισμα στο 4' διαμορφώθηκε σε 1-3 πριν από το 27'. Τελικά, οι Βούλγαροι ολοκλήρωσαν τη διοργάνωση με το απόλυτο "3 στα 3".

Ο Ζίφκοβιτς της Γιουγκοσλαβίας αναδείχθηκε αρχισκόρερ με 5 τέρματα σε 3 παιχνίδια. Κατά μέσο όρο σημειώθηκαν 4 τέρματα ανά αγώνα (24 γκολ σε 6 ματς), που συνιστούσε μεγάλη μείωση συγκριτικά με τα 5 γκολ/ματς του πρώτου Κυπέλλου 1929-31. Αιτία ήταν ότι στις μισές συναντήσεις δεν υπήρχε γηπεδούχος ομάδα.

Οι σκόρερς
----------

| Ποδοσφαιριστής | Τέρματα |
| --- | --- |
|  Αλεξάνταρ Ζίφκοβιτς |  5  |
|  Άσεν Πέσεφ   Ντομπριβόγιε Ζέτσεβιτς |  3  |
|  Λίουμπομιρ Άνγκελοφ   Τζόρτζε Βουγιαντίνοβιτς |  2  |

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

Πηγές
-----

* RSSSF
* *"Ιστορικά περί του Βαλκανικού κυπέλλου"*, εφ. "Αθλητικός Χρόνος", φ. 19/12/1934, ψηφ. σελ. 203 κ.επ. Αρχειοθετήθηκε 2015-09-28 στο Wayback Machine.
* *Balkan Cup 1932*, βάση δεδομένων εθνικών ομάδων Ευρώπης eu-football.info

|  |  |  |  |  |
| --- | --- | --- | --- | --- |
| 

| π • σ • ε
Βαλκανικό Κύπελλο Εθνών Ποδοσφαίρου |
| --- |
|  |
|  | 
* 1929-31
* 1931
* 1932
* 1933
* 1934-35
* 1935
* 1936
* 1946
* 1947
* 1948
* 1973-76
* 1977-80
 |

 |